Indien jy jou kerklike bydrae (10de/dankoffer) wat vir die instandhouding van ons gemeente en haar werksaamhede is in die sakkies onder die diens of by die deure wil afdra, plaas dit asb. in 'n koevert en merk duidelik met jou naam en toon aan dat dit jou dankoffer/bydrae is.
 Na wat ons verneem, gaan dit goed met Hannes daar in die VSA. Ons dink aan Hantie en aan Hannes in hierdie tyd wat hulle van mekaar verwyder is. Mag die Here hulle bemoedig en krag gee vir die uitdagings wat dit meebring.
 Kom ons dank die Here opnuut vir die milde reëns wat Hy oor die laaste maande oor ons uitgegiet het. Ons het gesmeek en Hy het voorsien. Prys die naam van die Here vir sy onverdiende genade.
 Deur die wonderbare werking en genade van die Here, het Ds. Werner en Susan versoen en sy kom eersdaags vir 'n naweek kuier. Planne vir haar terugkoms sal binnekort bekend gemaak word. Voel vry om haar intussen te kontak as jy voel om haar te ondersteun in die proses.
 Volgens die terugvoer wat ons gekry het, het die susters verlede naweek 'n baie aangename en verrykende tyd beleef by die Susterssaamtrek in Harrismith. Ons dank die Here vir hierdie soort geleenthede waardeur ons susters in die kerkverband kan saamkom vir wedersydse bemoediging en geestelike verryking.
Iemand het hierdie onderstaande stukkie in die week vir my gestuur. Soos jy sal sien, is dit eintlik op vroue gerig, maar ek dink die algemene waarheid hierin, geld vir elkeen van ons, mans, vroue, bejaardes en kinders.